02/09/2020 | Administración LocalMunicipal
Abegondo
Publicación PEF

Aprobación PEF 2020-2021 concello de Abegondo. O Pleno do Concello de Abegondo, en sesión de data 9 de xullo de 2020, acordou a aprobación do Plan económico-financeiro 2020-2021. Logo da publicación do edicto de aprobación no BOP núm.108 do 15 de xullo, procede a publicación íntegra do contido do PEF 2020-2021 a efectos informativos, en cumprimento do sinalado na Lei Orgánica 2/2012 do 27 de abril, de Estabilidade Orzamentaria e Sustentabilidade Financeira. PLAN ECONÓMICO FINANCEIRO DO CONCELLO DE ABEGONDO PERÍODO 2020/2021 1.- INTRODUCIÓN O artigo 3 da Lei Orgánica 2/2012 de 27 de abril, de Estabilidade Orzamentaria e Sostibilidade Financeira (LOEPSF) regula, con carácter xeral, o principio de estabilidade orzamentaria, e ven a establecer que “a elaboración, aprobación e execución dos Orzamentos que afecten aos gastos ou ingresos dos distintos suxeitos comprendidos no ámbito de aplicación desta Lei realizarase nun marco de estabilidade orzamentaria, coherente coa normativa europea”. E defínese a estabilidade orzamentaria das Administracións Públicas como a situación de equilibrio ou superávit estrutural. O artigo 11 da mesma norma, ven a instrumentar o principio de estabilidade orzamentaria ao fixar que tanto a elaboración, como a aprobación e a execución dos Orzamentos e demais actuacións que afecten aos gastos ou ingresos das Administracións Públicas someteranse ao principio de estabilidade orzamentaria. O artigo 12 da LOEPSF adicado á regra fiscal “regra de gasto”, sinala que a variación do gasto computable das administracións non poderá superar a taxa de referencia do crecemento do PIB de medio prazo da economía española. Non obstante, cando exista un desequilibrio estrutural nas contas públicas ou unha débeda superior ao obxectivo establecido, o crecemento do gasto computable axustarase á senda establecida nos respectivos plans económico-financeiros e de reequilibrio previstos nos artigos 21 e 22 da LOEPSF. Do mesmo xeito hai que ter presente a obrigatoriedade de cumprir co principio de sostenibilidade financeira, entendido como a capacidade para financiar compromisos de gastos presentes e futuros dentro dos límites de déficit, dédeba pública e morosidade da débeda comercial, de conformidade co establecido na normativa de morosidade das operacións comerciais e na normativa europea. En cumprimento do disposto no artigo 191.3 do TRLRFL e no artigo 90 do RD 500/1990 que desenvolve a anterior norma en materia de orzamentos, aprobouse a liquidación do Orzamento de Abegondo correspondente ao exercicio 2019 mediante Decreto de Alcaldía nº 109/2020 de data 23 de marzo, acompañada dos preceptivos informes da Intervención, poñéndose de manifesto o seguinte: - O concello de Abegondo cumpre co límite da débeda. - O concello de Abegondo incumpre co obxectivo de estabilidade orzamentaria, presentando un déficit por importe de 591.693,36 €. - O concello de Abegondo incumpre o límite da regra de gasto nun importe de 693.081,95 €, unha vez realizados os axustes sinalados pola intervención municipal, resultando un gasto computable para o exercicio 2019 de 3.189.082,05 €. En consecuencia, e ante tales incumprimentos na execución do orzamento do exercicio 2019, en aplicación do disposto na LOEPSF, procede a elaboración dun plan económico-financeiro que lle permita ao Concello retornar a unha situación de cumprimento destos parámetros como máximo a 31 de decembro de 2021, é dicir, no momento de efectuar a liquidación do orzamento do ano 2021, xa que de conformidade co establecido no artigo 21 da LOEPSF o PEF deberá conter medidas para o ano en curso (2020) e para o seguinte (2021). 2.- OBXECTIVOS Os obxectivos que se pretenden obter co presente Plan Económico Financeiro son que o Concello de Abegondo cumpra con todas as magnitudes económico financeiras que permitan valorar positivamente a situación económica da Corporación, e que se enumeran a continuación: - Aforro Neto Positivo - Remanente de Tesourería Positivo - Resultado Orzamentario Positivo - Nivel de Endebedamento por debaixo dos límites marcados legalmente para cada exercicio - Estabilidade Orzamentaria en situación de Superávit ou de Capacidade de Financiamento - Cumprimento da Regra de Gasto Para lograr estes obxectivos é necesaria a elaboración do presente Plan, que se estruturará nas seguintes fases, seguindo o esquema establecido polo Ministerio de Facenda e Administracións Públicas: 1ª Fase: Causas, diagnóstico e previsión temporal Consiste en realizar unha análise das magnitudes descritas e outras que se consideren pertinentes para detectar cal é o motivo do incumprimento das regras fiscais de conformidade co previsto na LOEFSF.2º Fase: Medidas: descrición, cuantificación e calendario Determinación das estratexias de actuación e as medidas a adoptar. Propóñense as principais medidas que se pretenden levar a cabo para corrixir a situación cuantificando o efecto que as citadas medidas terán sobre a economía da entidade. Sinálanse os obxectivos a lograr coa aplicación do Plan en relación coa capacidade/necesidade de financiamento, límite de gasto e nivel de débeda.3ª Fase: Conclusión e obxectivo Aplicación práctica das medidas propostas e desenvolvidas na fase anterior conforme ao calendario de actuación que se aprobe.4ª Fase: Control e seguimento do Plan O control será realizado polo órgano de tutela financeira a través dos informes de intervención trimestrais, semestrais ou anuais (de aprobación do Orzamento, liquidación do Orzamento, obrigas trimestrais, etc) nos que se poña de manifesto se están a cumprirse os obxectivos marcados no PEF.3.- CONTIDO E TRAMITACIÓN Segundo o establecido no artigo 21 da LOEPSF, o Plan Económico-Financeiro conterá, como mínimo, a seguinte información: a) As causas do incumprimento do obxectivo establecido, ou no seu caso, do incumprimento da regra de gasto b) As previsións tendenciais de ingresos ou gastos, baixo o suposto de que non se producen cambios nas políticas fiscais e de gastos. c) A descrición, cuantificación e calendario de aplicación das medidas incluídas no plan, sinalando as partidas orzamentarias ou rexistros extraorzamentarios nos que se contabilizarán. d) As previsións das variables económicas e orzamentarias das que parte o plan, así como os supostos sobre os que se basan estas previsións, de conformidade co previsto no informe a que fai referencia o apartado 5 do artigo 15. e) Unha análise de sensibilidade considerando escenarios económicos alternativos Terase en conta igualmente o establecido no artigo 116. bis da Lei 7/1985, do 2 de abril, reguladora das Bases do Réxime Local, na súa redacción dada pola Lei 27/2013, o cal sinala como medida adicionais ás anteriores: a) supresión de competencias que exerza a entidade local que sexan distintas das propias e das exercidas por delegación b) xestión integrada ou coordinada dos servizos obrigatorios que presta a Entidade Local para reducir ou seus custos c) Incremento de ingresos para financiar os servizos obrigatorios que presta a Entidade Local d) Racionalización administrativa d) Supresión de entidades de ámbito territorial inferior ao municipio que, no exercicio orzamentario inmediato anterior, incumpran co obxectivo de estabilidade orzamentario ou co obxectivo de débeda pública, ou que o período medio de pago a proveedores supere en máis de trinta días o prazo máximo previsto na normativa de morosidade. d) Unha proposta de fusión cun municipio colindante da mesma provincia. En canto á tramitación terase en conta a aplicación do seguinte calendario: a) Presentación do Plan Económico-Financeiro ante o Pleno municipal no prazo máximo dun mes dende que se constate o incumprimento. b) Aprobación polo Pleno municipal no prazo máximo de dous meses dende a súa presentación c) A posta en marcha do plan non poderá exceder de tres meses dende a súa presentación d) Remisión do Plan á Comunidade Autónoma así como á Comisión Nacional de Administración Local para o seu coñecemento. e) Publicación do Plan do mesmo xeito que se establece na lei para os orzamentos da entidade. Unha vez aprobado, deberase remitir ó Ministerio de Facenda, a través da aplicación de captura habilitada ó efecto na Oficina virtual para a Coordinación Financeira coas Entidades Locais O Ministerio dará publicidade ó PEF e á adopción das medidas aprobadas cun seguimento do impacto que supoñan as mesmas. No relativo aos prazos haberá que ter en conta para a súa aplicación a suspensión de plazos administrativos regulados na D. Adicional terceira do Real Decreto 463/2020, de 14 de marzo, polo que se declara o estado de alarma para a xestión da situación de crise sanitaria ocasionada polo COVID-19, e a súa modificación polo Real Decreto 465/2020, de 17 de marzo.4.- DIAGNÓSTICO DA SITUACIÓN ACTUAL A liquidación do orzamento municipal do exercicio 2019 no que se refire á avaliación das regras fiscais contempladas na LOEPSF, pon de manifesto o seguinte: NECESIDADE DE FINANCIACIÓN (DÉFICIT ORZAMENTARIO): -591.693,36 € REGRA DE GASTO: incumprimento da regra do gasto de 693.081,95 €. SOSTIBILIDADE FINANCEIRA: 20,17 % PMP: 0,10 días (dato 4T/2019) 4.1.- ESTABILIDADE ORZAMENTARIA O concello de Abegondo NON cumpre con obxectivo de estabilidade orzamentaria na liquidación do orzamento 2019 4.2.- REGRA DE GASTO O concello de Abegondo NON cumpre coa regra do gasto na liquidación do orzamento 2019 4.3.- SOSTIBILIDADE FINANCEIRA O principio de sostibilidade financeira, é definido no artigo 4 da LOEPSF como a capacidade para financiar compromisos de gasto presentes e futuros dentro dos límites de déficit, débeda pública e morosidade de débeda comercial conforme ó establecido nesta lei, na normativa sobre morosidade e na normativa europea. A instrumentación que o artigo 13 da LOEPSF realiza do principio de sostibilidade financeira materialízase na obriga para as entidaes locais de non superar un límite para a débeda pública fixado no 2,6% do PIB para o exercicio 2019. Estes obxectivos xenéricos deberán ser concretados nunha porcentaxe sobre os ingresos correntes liquidados. Ante a imposibilidade de determinar este límite de débeda en termos do produto interior bruto, e de acordo coas indicacións da Secretaría de Estado de Administracións Públicas, na práctica son de aplicación os límites legais establecidos no art 53 do TRLRFL. Dos datos de liquidación do exercicio 2019, a porcentaxe de débeda viva sobre os ingresos correntes é a que se indica no cadro seguinte: O nivel de débeda así calculado é inferior ao 110% dos ingresos correntes liquidados previstos no artigo 53 do TRLRFL. O endebedamento do concello de Abegondo non deriva de operacións de crédito con entidades financeiras, senón de dúas operacións de préstamo con outra Administración Pública (Deputación Provincial de A Coruña) coas seguintes características: -Obxecto: execución das obras solicitadas ao abeiro do PAI 2015 e PAI 2016 da Deputación Provincial de A Coruña. - Importe: 227.868,82 (PAI15) + 223.691 (PAI15) = 451.559,82 euros - Sen intereses - 6 anos carencia - Prazo de amortización: 10 anos (primeira anualidade en 2021) Sen embargo a efectos da determinación do cumprimento do principio de sostibilidade financeira únicamente se terá en conta a débeda calculada conforme ao Protocolo do Déficit Excesivo (non se inclúe a débeda con outras AA. PP). Polo tanto, á vista de que NON consta débeda coas entidades financeiras, o concello de Abegondo cumpre co principio de sostibilidade financeira na liquidación do exercicio 2019.4.4.- SOSTIBILIDADE DA DÉBEDA COMERCIAL Segundo o establecido no artigo 4 da LOEPSF, enténdese por sostibilidade da débeda comercial cando o período medio de pagamento aos proveedores (PMP), non supere o prazo máximo de 30 días previsto na normativa sobre morosidade. Ratio operacións pagadas: 0,10 días Importe pagos realizados: 908.605,53 euros PMP: 0,10 días O periodo medio de pago a proveedores correspondente ao 4T/2019, obtido do programa contable municipal, conforme ao RD 635/2014 é de 0,10 días, inferior ao establecido na normativa sobre morosidade, polo que se cumpre o principio de sostibilidade da débeda comercial.4.5.- CONCLUSIÓNS DA AVALIACIÓN O Concello de Abegondo cumpre os obxectivos da LOEPSF de sostibilidade financiera e da débeda comercial, e incumpre a estabilidade orzamentaria e a regra de gasto.4.6.- INFORMACIÓN ECONÓMICO-FINANCEIRA Antes de analizar as causas do incumprimento da estabilidade financeira e da regra do gasto é necesario informar sobre os datos económico-financeiros máis relevantes.5.- CAUSAS DO INCUMPRIMENTO E PREVISION TENDENCIAL. Da análise dos datos que figuran nos cadros anteriores, dedúcese que o incumpremento das regras fiscais de estabilidade e regra do gasto na liquidación do exercicio 2019.5.1.- Estabilidade orzamentaria: as corporacións locais cumpren co obxectivo de estabilidade orzamentaria se presentan equilibrio ou superávit, en termos de capacidade de financiación, dacordo ca definición contida no SEC. Así, a medición da capacidade ou necesidade de financiación dunha entidade local calcularase dacordo co seguinte esquema: (+) ingresos non financieiros: suma dos ingresos previstos nos capítulos 1 a 7 do orzamento (-) gastos non financieiros: suma dos gastos previstos nos capítulos 1 a 7 do orzamento (+/-) axustes SEC 95 Obsérvase que no exercicio 2019 as obrigas non financeiras (5.062.380,38) foron moi superiores aos ingresos da mesma natureza (4.543.670,22), rompendo así a tendencia dos exercicios anteriores (2017/2018). Parte destas obrigas foron financiadas con RLT, que se configura contablemente no capítulo 8 de ingresos como un activo non financeiro, o que supón a quebra do principio de estabilidade orzamentaria. O remanente de tesourería, aínda que contablemente se trate como un activo financiero, pola súa natureza identificaríase como o aforro que xera unha entidade local nun exercicio como consecuencia do desaxuste entre a execución duns ingresos orzamentarios e as obrigas recoñecidas ás que estes están afectados, e polo tanto, ese aforro haberá de ser utilizado como fonte de financiamento das obrigas que se incorporen en exercicios posteriores a aquel no que se obtivo. Estaríamos a falar das incorporacións de remanentes. Pero ademáis este recurso do RLT pode ser empregado para financiar outras modificacións de crédito, como suplementos de crédito e créditos extraordinarios. O concello de Abegondo presentaba no exercicio 2018 un RLT por importe de 1.778.400,84 €, dos que 157.648,23 € correspondían ao RLTGFAfectada e 1.620.752,61 € a RLTGXerais. Este RLT foi empregado no exercicio 2019 para o financiamento de tres expedientes de modificación de créditos: - MC1/2019 e MC2/2019 de incorporación de remanentes, empregando como recurso, entre outros, o RLTGFAfectada (157.648,23 €) e o RLTGXerais (107.202,88 €) - MC11/2019 de suplemento de crédito, empregando como recurso única e exclusivamente o RLTGXerais por importe de 628.745 €. Da execución destes expedientes despréndese que o concello recoñeceu no exercicio 2019 obrigas con cargo ao RLT para o financiamento de gastos non financeiros (cap 1-7) por importe de 546.919,41 euros, e deste importe 437.059,58 € destináronse a financiar gastos do capítulo 6 de investimentos. O exposto resúmese no seguinte cadro: Observamos que o exceso de ingresos correntes sobre os gastos da mesma natureza (499.785,92) non son suficientes para cubrir o déficit dos ingresos de capital sobre os gastos en investimentos (-1.018.496,08). Este déficit compénsase coa utilización do RLT, pero tendo en conta que este recurso, como xa se expuxo ao longo deste informe, configúrase contablemente no capítulo 8 de ingresos como un activo non financeiro, supón a quebra do principio de estabilidade orzamentaria. Queda suficientemente xustificado que a situación de inestabilidade orzamentaria derivada da liquidación do exercicio 2019 ten a súa orixe no emprego do RLT como recurso para a financiación dos expedientes de incorporación de remanentes e de suplementode crédito, fundamentalmente no que afecta aos gastos do capítulo 6 de investimentos.5.2.- Regra do gasto: a súa definición, estabelecida xa na normativa europea, sinala que o gasto computable (empregos non financieiros en termos do SEC95 -capítulos 1 a 7 de gastos-), excluídos os intereses da débeda e a parte do gasto financiado con fondos finalistas procedentes da UE e doutras Administracións Públicas, non poderá incrementarse por encima da tasa de crecemento a medio prazo da economía española (2,7% para o ano 2019). O incumprimento constatado da regra do gasto que se deriva da liquidación do exercicio 2019 ven motivada polos seguintes factores: - En primeiro lugar debemos facer referencia ao gasto computable do exercicio 2018 que fixa o límite da regra do gasto para o exercicio 2019. Observamos que o importe das obrigas recoñecidas por operacións non financeiras no concello de Abegondo no exercicio 2018 (3.894.796,88 €) é inferior ás recoñecidas no exercicio 2017 (4.018.745,63 €), o que se traduce nun gasto computable de referencia no exercicio 2018 de 2.988.155,68 €, fronte a un gasto computable para o exercicio 2019 de 2.496.000,10 €. Isto unido a que no exercicio 2019 as obrigas recoñecidas por operacións non financeiras (5.062.380,38 €) incrementaronse significativamente respecto das do exercico 2018, deriva no incumprimento da regra do gasto. - En segundo lugar a utilización no exercicio 2019 do RLTGXerais como recurso para financiar expedientes de modificación de créditos tales como incorporación de remanentes e suplementos de crédito constátase que afecta negativamente ao cumprimento da regra do gasto. Como xa se explicou no apartado anterior ao analizar o incumprimento da estabilidade orzamentaria, durante o exercicio 2019 o concello de Abegondo recoñeceu obrigas con cargo ao RLT para o financiamento de gastos non financeiros (cap 1-7) por importe de 546.919,41 euros. Este importe, na súa totalidade, aumenta o gasto non financeiro do exercicio 2019 e incide negativamente na regra do gasto. Sinalar que parte dos gastos de investimento financiados con RLT poderían ser considerados como financeiramente sostibles, de quedar acreditado este carácter no expediente, o que afectaría positivamente á regra do gasto. De todo o exposto, queda acreditado que a causa do incumprimento das regras fiscais de estabilidade orzamentaria e regra do gasto na liquidación do exercicio 2019 é o emprego do RLTGXerais, tanto no expediente de incorporación de remanentes no que se entendería xustificado o seu emprego por tratarse de gastos xa comprometidos sobre os que o concello ten responsabilidade, como no expediente de suplemento de crédito por tratarse de gastos urxentes e inaprazables según memoria da alcaldía. Ambas figuras modificativas están previstas na Lei reguladora das Facendas Locais. En relación ao emprego do RLT como recurso financeiro de determinados gastos, debemos facer referencia á resposta da IGAE a unha consulta da asociación Cositalnetwork, na que a Secretaría Xeral de Coordinación Autonómica e Local do Ministerio de Economía e Facenda considera que “(…) El remanente de tesorería, aún cuando se configura contablemente como un activo financiero, por su naturaleza se identificaría como el ahorro que genera una entidad local en un ejercicio a consecuencia del desfase entre la ejecución de unos ingresos presupuestarios y las obligaciones reconocidas a las que están afectados de forma tal que ese ahorro habrá de ser utilizado de fuente de financiación de las obligaciones de ejercicios posteriores a aquel en el que se obtuvo. En consecuencia, no cabe admitir que la utilización del remanente de tesorería afectado por una entidad local sea determinante de una situación de déficit estructural, es más, habría de identificarse como una situación de superávit presupuestario en el momento de la liquidación del presupuesto. En canto ás medidas a adoptar, na mesma contestación, a Secretaría General de Coordinación Autonómica y Local indica que “ Sentada la naturaleza del remanente de tesorería afectado cabe entender que sus efectos sobre la situación económico financiera de una entidad local en nada coinciden con los derivados de otros recursos financieros que exigen un reembolso de las cantidades recibidas y por ello parece lógico que el tipo de medidas a implementar en el plan económico financiero deban acomodarse a la situación descrita. (.) Sobre la base de lo expuesto, cabe afirmar que la recuperación de los objetivos de estabilidad presupuestaria y, en su caso, de la regla de gasto, incumplidos por la utilización del remanente de tesorería afectado, se lograría para los dos ejercicios de vigencia del PEF, con la simple aprobación del presupuesto de los ejercicios afectados por el plan, en situación de equilibrio presupuestario y dentro del límite de variación del gasto computable, sin necesidad de medida estructural alguna, dada la naturaleza del remanente de tesorería afectado en el ámbito de la Administración local. En ese contexto, la entidad local deberá elaborar y aprobar un plan económico financiero que se podrá limitar a exponer el origen del desequilibrio en términos de contablidad nacional y a recoger aquella medida”. As consideracións sinaladas sobre o financiamento de gastos co RLT afectado, nas que se considera o RLT como un aforro, son igualmente aplicables ao RLTGXerais. A única diferencia radica en que a utilización deste remanente é de carácter voluntario, mentres que a incorporación de remanentes para gastos con financiamento afectado é obrigatorio conforme ao establecido no artigo 47 do RD 500/1990. Pero constitúe igualmente a expresión dunha capacidade financiera para atender maiores gastos no exercicio seguinte e carece da natureza de gasto estructural para esta Administración.6.- PREVISIÓN TENDENCIAL A proxección sen adopción de medidas nos exercicios 2020 e 2021 sería a seguinte cos datos obrantes nestas dependencias e as modificacións orzamentarias realizadas: 6.1.- EXERCICIO 2020 En primeiro lugar realizaremos unha estimación da liquidación do exercicio 2020: Os datos obtidos nesta estimación realízanse baixo as seguintes premisas: - as consignacións e previsións iniciais de partida serán as do Orzamento Municipal para o exercicio 2020, aprobado inicialmente polo Pleno en sesión celebrada o 28/05/2020. - consideramos as modificacións de crédito xa tramitadas na data da elaboración deste documento. - estímase un emprego do RLT de 250.000 € (a maiores do xa utilizado nos MC tramitados). - aplicamos unha porcentaxe de execución en gastos e ingresos que se obtén da media de execución dos tres exercicios anteriores. Esta porcentaxe non se aplica en termos globais, senon para cada capítulo de gastos e ingresos de forma independente en función da súa execución acumulada. - os axustes SEC son unha estimación no exercicio 2020 dos realizados na liquidación do exercicio 2019. - a taxa de referencia a medio prazo da economía española aos efectos do cálculo da regra do gasto será do 2,9% para o exercicio 2020, según acordo do Consello de Ministros de data 11 de febreiro de 2020. Do exposto resulta unha estabilidade orzamentaria para o exercicio 2020: A continuación pasaremos a analizar a regra do gasto para o exercicio 2020 Da análise realizada dedúcese que o concello de Abegondo cumpriría as dúas regras fiscais para o exercicio 2020: estabilidade orzamentaria e regra do gasto.6.2 Exercicio 2021 Ante a dificultade de realizar unha estimación da liquidación para o exercico 2021, consideraremos os seguintes supostos de partida: - as consignacións e previsións iniciais do Orzamento 2021 serán as mesmas que as do Orzamento Municipal para o exercicio 2020. - os gastos de persoal increméntanse nun 2%. - consígnase no capítulo 7 de gastos (transferencias de capital) o importe da aportación municipal a Augas de Galicia para a execución dunha obra de saneamento, que se financia cunha operación de préstamo (capítulo 9 de ingresos). - estímase un emprego do RLT de 500.000 €. - aplicamos a mesma porcentaxe de execución en gastos e ingresos que a empragada para o cálculo das estimacións do exercicio 2020. - os axustes SEC son unha estimación no exercicio 2021 dos estimados na liquidación do exercicio 2020. - a taxa de referencia a medio prazo da economía española aos efectos do cálculo da regra do gasto será do 3% para o exercicio 2020, según acordo do Consello de Ministros de data 11 de febreiro de 2020. Cos datos obtidos, resulta unha estabilidade orzamentaria para o exercicio 2021: En canto á regra do gasto 2021 o resultado é o seguinte: Do todo o exposto, constátase que o concello de Abegondo cumpriría os obxectivos de estabilidade orzamentaria e regra do gasto para o exercico 2021. Por último faremos unha breve referencia ao principio de sostibilidade financeira, que como xa se expón ao longo deste PEF, é definido no artigo 4 da LOEPSF como a capacidade para financiar compromisos de gasto presentes e futuros dentro dos límites de déficit, débeda pública e morosidade de débeda comercial conforme ó establecido nesta lei, na normativa sobre morosidade e na normativa europea. Dos datos obtidos da estimación da liquidación dos exercicios 2020/2021, a porcentaxe de débeda viva sobre os ingresos correntes é a que se indica no cadro seguinte: O endebedamento do concello de Abegondo no exercico 2020 non deriva de operacións de crédito con entidades financeiras, senón de dúas operacións de préstamo con outra Administración Pública (Deputación Provincial de A Coruña) coas seguintes características: -Obxecto: execución das obras solicitadas ao abeiro do PAI 2015, PAI 2016 e POD+19 da Deputación de A Coruña. - Importe: 227.868,82 (PAI15) + 223.691 (PAI15) + 195.512,86 (POS+19) = 647.072,68 euros - Sen intereses - 6 anos carencia - Prazo de amortización: 10 anos (primeira anualidade en 2021) Sen embargo a efectos da determinación do cumprimento do principio de sostibilidade financeira unicamente se terá en conta a débeda calculada conforme ao Protocolo do Déficit Excesivo (non se inclúe a débeda con outras AA. PP). No exercicio 2021 está previsto acudir a unha operación de préstamo para financiar unha transferencia de capital a favor de Augas de Galicia como aportación municipal para a execución dunha obra de saneamento, mais o nivel de débeda calculada conforme ao Protocolo do Déficit Excesivo é inferior ao 110% dos ingresos correntes liquidados previstos no artigo 53 do TRLRFL, polo que o concello de Abegondo cumpre co principio de sostibilidade financeira para os exercicios 2020/2021.7.- MEDIDAS DO PLAN ECONÓMICO-FINANCEIRO 2020-2021. Debido ás causas que ocasionaron o incumprimento das regras fiscais: estabilidade orzamentaria e regra de gasto na liquidación do exercicio de 2019, e que foron obxecto de análisis ó longo do presente PEF, non se precisa de medida correctora algunha, tendo este plan unha natureza explicativa pero non correctiva, xa que as causas do incumprimento non veñen dadas por unha situación de déficit estrutural, senón básicamente polo emprego do remanente de tesourería, ao que debemos engadir unha baixa execución orzamentaria no exericio 2018 que penaliza o límite da regra do gasto para o exercicio 2019, así como unha reducida realización dos ingresos de capital no ano 2019. A aprobación dos orzamentos dos exercicios 2020 e 2021 nunha situación de equilibrio orzamentario e tendo en conta o límite do gasto computable para os exercicios futuros e as previsións analizadas ao longo deste PEF, permitirá ao concello de Abegondo corrixir esta situación de desequilibrio sen necesidade de adoptar medida estructural algunha. En base a todo o exposto, o concello de Abegondo aprobará un PEF conforme á LOEPSF, sen necesidade de adoptar medidas de carácter estructural nos dous anos de vixencia do plan, coa única limitación no uso do RLT como recurso financeiro, que deberá ser obxecto de seguimento para non desviarse da senda establecida neste PEF.8.- CONCLUSIÓNS O concello de Abegondo parte dunha situación económico-financeira saneada, con magnitudes orzamentarias positivas, polo que a xestión dos orzamentos actual e futuros, deberá ter en conta, sobre todo no momento de iniciar a tramitación de expedientes de modificación orzamentaria, que as obrigas que se recoñezan deberán ser compatibles cos límites de gasto non financeiro determinados mediante a aplicación da regra de gasto e asegurar o cumprimento da estabilidade orzamentaria. Esta situación esixirá un control da execución orzamentaria durante o período de vixencia do PEF, comprobando que segue a liña das estimacións contempladas no plan e que conducirán ao cumprimento das regras fiscais, seguimento que se realizará a través da plataforma da Oficina Virtual de Entidades Locales. Este control deberá ser especialmente exhaustivo nas modificacións orzamentarias que se financien con remanente de tesourería para gastos xerais. A actual situación de crise provocada polo Covid19 supón unha dificultade engadida para realizar unhas correctas previsións neste entorno de incerteza. Por este motivo, e no caso de producirse algunha desviación con respecto ao contido deste PEF, adoptaranse as medidas complementarias que sexan necesarias para continuar coa senda establecida no PEF e garantir así o cumprimento dos obxectivos fixados na normativa de estabilidade orzamentaria. Abegondo, 24 de agosto de 2020 O alcalde José Antonio Santiso Miramontes